Patrick Dempsey

Patrick Galen Dempsey (født 13. januar 1966) er en amerikansk skuespiller og racerkører, som er bedst kendt for sin rolle som neurokirurgen Derek "McDreamy" Shepherd i Greys Hvide Verden. Han fik hurtigt en skuespillerkarriere ved at medvirke i filmene Can't Buy Me Love (1987) og Loverboy (1989). Herfra har han optrådt i film som Outbreak (1995), Scream 3 (2000), Sweet Home Alabama (2002), Bjørne Brødre 2 (2006), Enchanted (2007), Made of Honor (2008), Valentine's Day (2010), Flypaper (2011), Freedom Writers (2007), Transformers: Dark of the Moon (2011) og Bridget Jones' Baby (2016).

Dempsey, som har en større samling af sports- og veteranbiler, bruger meget af sin fritid på racerløb. Han har deltaget i pro/am-stævner, såsom 24 Timers Le Mans, Rolex 24 at Daytona motorløb samt i Ensenada SCORE Baja 1000 off-road race. Før hans deltagelse i Le Mans-løbet i 2013, udtalte Dempsey, at han ville forlade sin skuespilskarriere for at køre motorløb fuldtid, hvis det kunne lade sig gøre.

Opvækst 
Dempsey blev født i Lewiston, Maine, og voksede op i de nærliggende byer Turner og Buckfield. Han har to ældre søstre og en halvbror, Shane Wray. Hans mor, Amanda (født Casson), var en skolesekretær og hans far, William, var forsikringssælger. Han gik på Buckfield High School og St. Dominic Regional High School, og efter at være flyttet til Houston, gik han på Willowridge High School.

I hans ungdom deltog Dempsey i jongleringskonkurrencer. I 1981 fik han en andenplads ved International Jugglers' Association-mesterskabet i juniorkategorien, førstepladsen gik til Anthony Gatto, som er anset for at være den bedste jonglør nogensinde.

Dempsey blev som 12-årig diagnosticeret med ordblindhed. På Barbara Walters' "Oscar-specialudgave" i 2008 fortalte han, at hans ordblindhed har gjort ham til den han er i dag. "Det har givet mig tankegangen - du skal bare blive ved," sagde Dempsey til Walters. "Jeg gav aldrig op."

Skuespilskarriere

Tidlig karriere 
En invitation til sceneproduktionen af Torch Song Trilogy førte til at Dempsey blev opdaget som skuespiller. Hans audition gik godt og han brugte de næste fire måneder på at turnere rundt med forestillingen i Philadelphia. Han efterfulgte i hovedrollen ved en anden turne med forestilingen, Brighton Beach Memoirs, som blev instrueret af Gene Saks. Dempsey havde også bemærkelsesværdige optrædner i sceneproduktionerne af On Golden Pond med Maine Acting Compan, og i rollen som Timmy (Martin Sheens rolle) i off-Broadway-genopførslen af The Subject Was Roses i 1990, sammen med John Mahoney og Dana Ivey ved Roundabout Theatre i New York.

Dempseys først spillefilmsrolle var som 21-årig overfor Beverly D'Angelo i In The Mood, i den autentiske 2. verdenskrigshistorie om Ellsworth Wisecarver, hvis forhold til ældre gifte kvinder skabte et nationalt oprør. Derefter medvirkede han i den tredje film i rækken af komedieklassikeren Meatballs III: Summer Job sammen med Sally Kellerman i 1987. Han efterfulgte dette med at medvirke i ungdomskomedien Can't Buy Me Love i 1987 med Amanda Peterson og i Some Girls med Jennifer Connelly i 1988. I 1989 havde Dempsey hovedrollen i filmene Loverboy med Kirstie Alley og Happy Together overfor Helen Slater.

1990'erne og 2000'erne 
Dempsey havde flere optrædner på tv i 1990'erne; han blev flere gange castet til pilotafsnit som ikke blev bragt til videre produktion, bl.a. i hovedrollerne af tv-versionerne af filmene The Player og About A Boy. Han modtog dog gode anmeldlser,, da han portrætterede den virkelig gangsterboss, Meyer Lansky i 1991, da filmen Mobsters blev udgivet på tv. Hans første større tv-rolle var som Will Trumans endnu-ikke-udsprungne sportscaster-ven i tre afsnit af Will & Grace. Han medvirkede i fire afsnit af Once & Again som Aaron Brooks, Lilys skizofrene bror (Sela Ward). Dempsey modtog en Emmy-nominering i 2001 i "Outstanding Guest Actor in a Drama Series" for rolle som Aaron. I 1993 spillede han den unge John F. Kennedy i den todelte tv-miniserie JFK: Reckless Youth. I 2000 spillede han Detective Kincaid i Scream 3.

Dempsey spillede den højtprofilerede rolle som Reese Witherspoons karakters forlovede i Sweet Home Alabama (2002). I 2004 medvirkede han i det anmelderroste HBO-drama Iron Jawed Angels, overfor Hilary Swank og Anjelica Huston. Han havde også en særlig gæsteoptræden i The Practice i den tredelte sæsonfinale (8x13-8x15).

I 2007 medvirkede Dempsey i Disney-filmen Enchanted og i Paramount Pictures-filmen Freedom Writers, hvor han blev genforenet med sin Iron Jawed Angels-kollega Hilary Swank. Han lagde også stemme til den engelsksprogede udgave af figuren Kenai i Bjørne Brødre-efterfølgeren Bjørne Brødre 2, hvor han overtog fra Joaquin Phoenix. Dempseys medvirkede herfra i filmene Made of Honor i 2018 som Tom og i 2010 i den romantiske komedie Valentine's Day.

Universal Pictures købte rettighederne til den prisvindende roman The Art of Racing in the Rain i juli 2009, som Dempsey skulle optræde i. Filmen endte i sidste ende med at have Milo Ventimiglia i stedet for. Dempsey spillede herfra Dylan Gould i Transformers: Dark of the Moon (2011).

Greys Hvide Verden 

Dempsey har modtaget betydelig offentlig bemærkelse for sin rolle som Dr. Derek Christopher Shepherd (McDreamy) i dramaserien Greys Hvide Verden overfor Ellen Pompeo. Før han fik rollen havde han været til audition til rollen som Dr. Chase på en anden medicinsk serie, House. Han har også optrådet i to afsnit afGrey's spinoffen Private Practice, hvor han spiller den samme karakter. Hans karakters forhold til Meredith Grey (Ellen Pompeo) på skærmen har fået masser af ros og positive reaktioner.

I januar 2014 indgik han i en to-års-kontrakt på Greys Hvide Verden, som på daværende tidspunkt kørte på 10. sæson, som lød på medvirken frem til en potentiel 11. og 12. sæson.

Dempsey blev nomineret til "Best Performance by an Actor in a Television Series–Drama" ved Golden Globes i 2006 for rollen. Hans succes i serien har ført til, at han er blevet talsmand for Mazda og State Farm Insurance. BuddyTV udnævnte ham som #1 på deres liste over "TV's Sexiest Men of 2011."

I november 2020 optrådte Dempsey som Derek Shepherd ved starten af seriens 17. sæson for første gang siden karakteren døde i april 2015.

Senere arbejde 
Efter hans farvel til Greys Hvide Verden har Dempsey arbejdet på to mindre tv-projekter: dramaet The Limit til SundanceTV og en thriller om en omrejsende agent, Fodors. Han fortalte: 

I 2016 medvirkede Dempsey i Universal Pictures-filmen Bridget Jones' Baby med Renée Zellweger og Colin Firth, og optrådte i 2018 Epix-tv-miniserien The Truth About the Harry Quebert Affair.

Den 4. februar 2020 fik Dempsey hovedrollen i CBS' politiske dramapilot Ways & Means, hvor han skulle spille en kongresleder. Den skulle oprindeligt være sendt i 2020-21-tv-sæsonen, men piloten blev sat på pause til den følgende tv-sæson på grund af COVID-19 pandemien. CBS udsendte den færdige pilot i maj 2021. I januar 2021 blev det annonceret, at Dempsey ville genoptage sin rolle i Enchanted-efterfølgeren, Disenchanted, som startede optagelser samme forår.

Motorløb 

I 2014 fortalte Dempsey Reuters ved Hockenheimring i paddocken ved det tyske Grand Prix, at motorløb ikke blot var en hobby, og det var blevet en ligeså stor del af hans liv som skuespil. Han sagde, "Det er altopslugende på mange måder. Jeg kan ikke forestille mig ikke at køre motorløb lige nu. Det holder mig i gang. Det er alt jeg tænker på til daglig."

Dempsey, som har en stor sports- og veteranbilssamling, har brugt fritiden på racerløb gennem flere år. Før Le Mans-løbet i 2013 fortalte han, at han gerne ville kunne konkurrence fuldtid, med ordene til Eurosport:
I would like to make that [motorsports] a complete priority and just focus on this full-time. If I could just walk away from acting, I think I could do that very easily, and just focus on the driving, I would love that more than anything else.

Han har deltaget i prestigefyldte pro/am-stævner såsom 24 Timers Le Mans, Rolex 24 at Daytona sports car race og i Tecate SCORE Baja 1000 off-road race. Han er medejer af Vision Racing IndyCar Series-holdet og nuværende ejer af Dempsey Racing, so i øjeblikket konkurrere med to Porsche 911 GT America's i "Tudor United Sports Car Series". Han har deltaget i stævneserien så ofte som muligt, selvom forsikringsrestriktioner har holdt ham fra at køre selv, mens han er i færd med at indspille en film. I 2009 kørte han en Team Seattle Advanced Engineering Ferrari F430 GT i 2009's "24 Hours of Le Mans's GT2 class" og kom ind på en niende plads i klassen.

Dempsey annoncerede, at han ville køre med i Rolex 24 at Daytona i 2011 sammen med de andre racerkørere i sæsonen i en Mazda RX-8.

Dempsey kørte ind på en tredjeplads ved GT Class of the Rolex 24 i Daytona. I 2012 deltog Dempsey i Grand-Am Continental Tire Sports Car Challenge bag rattet i en Aston Martin Racing-Multimatic Motorsports Aston Martin Vantage GT4, i, efter fem gode motorløbssæsoner i Europa, bilens debut på amerikanske bane. Han grundlagde herefter "Dempsey Racing team" for at kunne deltage i i den amerikanske Le Mans-serie. Holdet havde fuldtid bilen Oreca FLM09 deltagende i Prototype Challenge-klassen, samt en Lola B12/80 coupe i Prototype 2-klassen fra Laguna Seca fremover. 

Efter sin debut i Le Mans i 2009, vendte Dempsey tilbage til Frankring fire år senere og deltog i 2003's Le Mans i en Porsche 997 GT3 RSR. Dempsey og hans kolleger endte med en samlet 29. plads og en fjerdeplads i klassementet. 

Dempsey udtalte til Porsche Newsroom: "Der er ikke megen forandring i mit arbejde på tv, men der er konstante ændringer i motorsport - hver omgang, hver bule, hvert øjeblik."

I 2015 fokuserede Dempsey på at deltage i FIA World Endurance Championship med hans egen Dempsey Racing-Proton-hold i GTE-Am-klassen i en Porsche 997 GT3 RSR, sammen med Patrick Long og Marco Seefried.

Motorløbsresultater

Opsummering af karriere 

 Not eligible for points.

24 Timers Le Mans resultater

Complete Rolex Sports Car Series resultater 
(key) (Resultaterne er overall/class)

Kørte ikke nok omgange til at kunne få point.

Complete Continental Tire Sports Car Challenge results 
(key) (Results are overall/class)

‡ Da Dempsey var gæste-kører, kunne han ikke få point.

Complete Maserati Trofeo World Series resultater 
(key)

‡ Da Dempsey var gæste-kører, kunne han ikke få point.

Complete American Le Mans Series resultater 
(key) (Results are overall/class)

 Kørte ikke nok omgange til at kunne få point.

Complete United SportsCar Championship resultater 
(key) (Results are overall/class)

Complete Porsche Supercup resultater 
(key)

‡ Da Dempsey var gæste-kører, kunne han ikke få point.

Complete FIA World Endurance Championship resultater

Andet arbejde

Promoverende arbejde 
Dempsey har været ansigt for L'Oreal og Versace og medvirkede i reklamer for Serengeti-solbriller. I november 2008 lancerede han en Avon-parfume med navnet "Unscripted". I juni 2009 kunne Women's Wear Daily reportere, at lanceringen af den anden Avon-duft ville kaldes "Patrick Dempsey 2". Parfumerne blev tildelt "Men's Private Label/Direct Sell" ved FiFi Awards-prisuddelingen i 2010. Den 29. september 2012 lancerede det mexicanske bredbåndsfirma Cablemás, Megacable samt Mexico Citys Cablevisión en reklamekampagne med Dempsey, hvor en husholderske falder over Dempseys profil på en online datingside.

Fra 2013 blev Dempsey ansigtet for Silhouette, et østrigsk brillefirma. Fra januar 2017 optrådte Dempsey for Vodafone Italy og han medvirker i nogle enkelte italienske reklamer i samme omgang. I 2018 lancerede Bleusalt, et Malibu-grundlagt modebrand, en kollektion designet af skuespilleren.

Forretningsinteresser 

I januar 2013 annoncerede Dempsey, at hans firma (Global Baristas) havde vundet budkrigen og kunne opkøbe det Seattle-grundlagte Tully's Coffee, som havde meldt sig bankerot i oktober. Dempseys bud på $9.15 mio var nok til at opkøbe Tully's, efter budkrigen overfor Starbucks. Dempseys firma fik styring af de 47 Tully's-forretninger i Seattle-området, men de fik ikke onlineforretningen, som blev opkøbt af Green Mountain Coffee Roasters i 2009.

Efter en juridisk tvist med investorgruppen Global Baristas, forlob Dempsey gruppen, hvilket medførte, at han mistede sin ledelsesposition ved Tully's. Dempsey lagde sag an på vegne af Global Baristas og hævdede, at Michael Avenatti lånte 2 millioner dollars af Tully's aktiver uden at informere Dempsey, frem for fuldt ud at finansiere kaffekæden som lovet, og kaldte renten på 15 procent på lånet "ublu" og stævnede for Avenatti at finansiere Tullys drift og opfylde dets driftskapitalbehov samt for eventuelle skader, som virksomheden skylder. Kort tid efter udsendte Dempsey's advokatkontor en erklæring om, at partnerskabet blev opløst, og at Dempsey ønskede advokaten og virksomheden "alt det bedste". Avenatti har udtalt, at tvisten var en "misforståelse" og vil fortsætte samarbejdet med andre investorer og ny ledelse.

Filantropi 
I 1997 blev Dempseys mor, Amanda, diagnostiseret med cancer, med fem tilbagefald. Den 24. marts 2014 døde hun i Lewiston, Maine, 79 år gammel. Som reaktion på morens kamp mod kræften, hjalp Dempsey med at grundlægge "Patrick Dempsey Center" ved Central Maine Medical Center i Lewiston. I oktober 2009, da Dempsey startede den første Dempsey Challenge, måtte tilmeldingen til eventet lukke efter at have nået målet på 3,500 cyklister, løbere og gående. Eventet indsamlede mere end $1 million til cancercentret. Hans mor stod ved mållinjen, da Dempsey færdiggjorde hans 50-mile-cykelløb. "Dempsey Challenge" er siden da blevet en årlig begivenhed i oktober og afholdes af Amgen i Lewiston–Auburn-området.Den 28. maj 2017 modtog Dempsey en æresdoktorgrad fra Bates College i hans hjemby, Lewiston, Maine for han filantropiske arbejde i byen og for at have grundlagt "the Dempsey Center — blot et par gader fra Bates college."

Dempsey blev også tildelt en æresdoktorgrad af Bowdoin College i 2013 for hans filantropiske arbejde. Hans Greys Hvide Verden-karakter Derek Shepherd var blevet indskrevet som Bowdoin-dimittent efter en tidligere studerende fra skolen havde indsamlet underskrifter fra 450 studerende for at kunne "indskrive" karakteren som tidligere studerende på skolen.

Privatliv 
Dempsey fik konstateret ordblindhed som 12-årig. Han har derfor været nødt til at lære sit manuskript udenad for at kunne optræde, selv til blot auditions havde han indøvet teksterne.

Entertainment Weekly havde Dempseys hår på deres opsamling fra det sidste årtis "best-of" liste, med ordene, "Hvad var med til at gøre Grey's Anatomy til et megahit? Det kunne have noget med skaber Shonda Rhimes' skalpel-skarpe historier at gøre … eller McDreamys helt utrolige lækre mandehår at gøre. Siger det bare."

I 2005 satte People ham på andenpladsen på deres årlige "Sexiest Men Alive" og det samme igen i 2006.

Dempsey er blevet skilt to gange. Den 24. august 1987 blev han gift med sin manager, skuespilleren og skuespilsunderviseren, Rochelle "Rocky" Parker, da han var 21 og hun var 48. Hun optrådte sammen med Dempsey i filmen In the Mood. Det stod hurtigt klart at Dempsey havde giftet sig med sin bedste vens mor, han skulle efter sigende have udtalt, at han først blev bedste venner med Parkers søn efter han var begyndt at komme sammen med Parker. Parret blev skilt den 26. april 1994. Parker døde i 2014.

Den 31. juli 1999 giftede Dempsey sig med Jillian Fink. Parret har tre børn, datteren Talula Fink Dempsey  (født 20. februar 2002) og tvillingedrengene Sullivan Patrick Dempsey og Darby Galen Dempsey (født 1. februar 2007). I januar 2015 søgte Fink om skilsmisse men parret fandt sammen igen samme år. De aflyste deres forestående skilsmisse den 12. november 2016.

Dempsey støtter den skotske fodboldklub Rangers F.C., på grund af hans skotske afstamning fra hans sted-bedstefar.

Filmografi

Film

Tv

Priser og nomineringer

Referencer

Eksterne henvisninger 

 
 
 Patrick Dempsey  at Internet Off-Broadway Database
 Patrick Dempsey at Emmys.com
 Patrick Dempsey at Le Mans
 
 

Skuespillere fra Maine
Filmskuespillere fra USA
Filmproducere fra USA